عراق اوردوسو 21 ژانویه ده باغداد-دا 32 نفرین اؤلومونه سبب اولان ایکی آیری انتحار هوجومو تشکیل ائدن 2 نفرین عراق وطنداشی اولدوغونو بیان ائدیب.
سلاحلی قوه‌لر باش قوموتانلیغی‌نین سؤزچوسو یحیی رسول دؤولت تلویزیونونا وئردیگی موصاحیبه‌ده باغداد-ین مرکزی تایاران میدانیندا ایکینجی ال مال‌لارین و پالتارلارین ساتیلدیغی و گلیر سویه‌سی آشاغی اولان اینسان‌لارین آلیش-وئریش ائتدیگی یئر اولان بازارا ائدیلن هوجوملا باغلی سون معلومات‌لاری پایلاشیب.
"هوجوملا علاقه‌دار پولیس طرفیندن توپ‌لانان معلومات‌لار جینایتکارلارین عراق-لی اولدوغونو گؤستریر" دئین رسول انتحار هوجومونو رئال‌لاش‌دیران فعال‌لاردان بیری‌نین سعودی عربیستانین‌دان اولدوغو باره‌ده فوتوشکیل‌لرین سوسیال مئدیادا پایلاشیلدیغینی، آنجاق بو شخصین اؤلکه‌سیندکی بیر آکتدا اوزرین‌دکی بومبانی پارتلادا‌راق اؤلدوگونو سؤیله‌ییب.
قئید ائدک کی، 21 ژانویه تاریخینده پایتاخت باغداد-داکی بازار یئرلریندن بیرینده حیاتا کئچیریلن هوجومدا 32 نفر اؤلوب و 110 نفر یارالانیب.
هوجوما گؤره مسئولیتی ترور تشکیلاتی داعش اؤز اوزرینه گؤتوروب.
